Sentenza tal-Qorti Ġenerali (It-Tieni Awla) ta‑8 ta’ Mejju 2019 – Islamic Republic of Iran Shipping Lines et vs Il‑Kunsill

(Kawża T‑434/15)

(“Politika estera u ta’ sigurtà komuni – Miżuri restrittivi meħuda kontra l-Iran bil-għan li tiġi evitata l-proliferazzjoni nukleari – Iffriżar ta’ fondi – Responsabbiltà mhux kuntrattwali – Ksur suffiċjentement serju ta’ dispożizzjoni legali li tagħti drittijiet lill-individwi”

1. Proċedura ġudizzjarja – Eċċezzjonijiet ta’ inammissibbiltà ta’ ordni pubbliku – Eżami ex officio mill-qorti – Osservanza tal-prinċipju ta’ kontradittorju (Regoli tal-Proċedura tal-Qorti Ġenerali, Artikolu 129) (ara l-punti 26, 27)

2. Politika estera u ta’ sigurtà komuni – Kompetenza tal-qorti tal-Unjoni – Rikors għad-danni intiż li jikseb kumpens għad-dannu allegatament subit minħabba l-inklużjoni żbaljata tar-rikorrenti f’lista ta’ persuni suġġetti għal miżuri restrittivi – Esklużjoni – Rikors għad-danni intiż li jikseb kumpens għad-dannu allegatament subit minħabba l-implimentazzjoni ta’ miżuri restrittivi meħuda kontra r-rikorrenti – Inklużjoni (It-tieni subparagrafu tal-Artikolu 24(1), u l-Artikolu 40 TUE; Artikolu 215, ir-raba’ paragrafu tal-Artikolu 263 TFUE u l-Artikolu 275 TFUE; Regolamenti tal-Kunsill Nru 668/2010, Nru 961/2010 u Nru 267/2012) (ara l-punti 28 sa 33)

3. Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Oneru tal-prova – Assenza ta’ waħda mill-kundizzjonijiet – Ċaħda tar-rikors għad-danni kollu kemm hu (it-tieni paragrafu tal-Artikolu 340 TFUE) (ara l-punti 36, 37)

4. Responsabbiltà mhux kuntrattwali – Kundizzjonijiet – Illegalità – Ksur suffiċjentement serju tad-dritt tal-Unjoni – Insuffiċjenza ta’ motivazzjoni ta’ att regolatorju – Esklużjoni (Artikolu 296 TFUE, u t-tieni paragrafu tal-Artikolu 340 TFUE) (ara l-punti 50, 76, 77)

5. Responsabbiltà mhux kuntrattwali – Kundizzjonijiet – Ksur suffiċjentement serju ta’ dispożizzjoni legali li tagħti drittijiet lill-individwi – Marġni ta’ diskrezzjoni tal-istituzzjoni tal-Unjoni mnaqqas jew ineżistenti fil-mument tal-adozzjoni tal-att – Neċessità li jittieħdu inkunsiderazzjoni elementi kuntestwali (It-tieni paragrafu tal-Artikolu 340 TFUE) (ara l-punti 51, 55 sa 58, 61, 75, 78, 81)

6. Responsabbiltà mhux kuntrattwali – Kundizzjonijiet – Illegalità – Evalwazzjoni tal-legalità tal-aġir tal-istituzzjonijiet – Miżuri ta’ ffriżar ta’ fondi – Rikors għad-danni ta’ operatur ekonomiku li huwa s-suġġett ta’ miżura restrittiva individwali – Kriterji – Miżuri restrittivi li jsegwu għan leġittimu tal-politika estera u ta’ sigurtà komuni (Artikolu 21 TUE; Artikolu 215(2) TFUE) (ara l-punti 52, 53)

7. Responsabbiltà mhux kuntrattwali – Kundizzjonijiet – Ksur suffiċjentement serju ta’ dispożizzjoni legali intiża li tagħti protezzjoni lill-individwi – Modalitajiet ta’ prova – Annullament ta’ att jew ta’ diversi atti tal-Kunsill li taw lok għad-dannu invokat mir-rikorrenti, inkluż l-annullament deċiż minn sentenza tal-Qorti Ġenerali li ngħatat qabel il-preżentata tar-rikors għad-danni – Assenza ta’ prova inkonfutabbli (ara l-punt 54)

8. Responsabbiltà mhux kuntrattwali – Kundizzjonijiet – Ksur suffiċjentement serju ta’ dispożizzjoni legali li tagħti drittijiet lill-individwi – Dispożizzjoni legali li tagħti drittijiet lill-individwi – Kunċett – Kundizzjonijiet dwar l-adozzjoni ta’ miżuri restrittivi kontra l-Iran – Inklużjoni (it-tieni paragrafu tal-Artikolu 340 TFUE) (ara l-punt 60)

9. Responsabbiltà mhux kuntrattwali – Kundizzjonijiet – Illegalità – Ksur suffiċjentement serju tad-dritt tal-Unjoni – Ksur mill-Kunsill tal-obbligu ġurisprudenzjali li tiġi stabbilita l-fondatezza tal-miżuri restrittivi adottati kontra persuni fiżiċi jew ġuridiċi – Assenza (it-tieni paragrafu tal-Artikolu 340 TFUE) (ara l-punti 62 sa 67, 73, 80)

Suġġett

Talba bbażata fuq l-Artikoli 268 u 340 TFUE u intiża li tikseb kumpens għad-dannu li r-rikorrenti allegatament ġarrbu minħabba l-fatt tal-inklużjoni ta’ isimhom fil-listi li jinsabu fl-Anness II tad-Deċiżjoni tal-Kunsill 2010/413/PESK tas-26 ta’ Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU 2010, L 195, p. 39, u rettifika ĠU 2010, L 19, p. 19), fl-anness tar-Regolament ta’ implimentazzjoni tal-Kunsill (UE) Nru 668/2010 tas-26 ta’ Lulju 2010 li jimplimenta l-Artikolu 7(2) tar-Regolament (KE) Nru 423/2007 dwar miżuri restrittivi kontra l-Iran (ĠU 2010, L 195, p. 25), fl-anness tad-Deċiżjoni tal-Kunsill 2010/644/PESK tal-25 ta’ Ottubru 2010 li temenda d-Deċiżjoni 2010/413 (ĠU 2010, L 281, p. 81), fl-Anness VIII tar-Regolament tal-Kunsill (UE) Nru 961/2010 tal-25 ta’ Ottubru 2010 dwar miżuri restrittivi kontra l-Iran u li jħassar ir-Regolament (KE) Nru 423/2007 (ĠU 2010, L 281, p. 1) u fl-Anness IX tar-Regolament tal-Kunsill (UE) Nru 267/2012 tat-23 ta’ Marzu 2012 dwar miżuri restrittivi kontra l-Iran u u li jħassar ir-Regolament (UE) Nru 961/2010 (ĠU 2012, L 88, p. 1, u rettifiki ĠU 2014, L 93, p. 85, u ĠU 2012, L 332, p. 31).

Dispożittiv

1) Ir-rikors huwa miċħud.